《春夜同友人南塘散步》
明代·周筼

远树超寒烟，孤松立清露。兹夜同幽人，蹋月如秋暮。

犬声出深同，柳阴暗渔路。爽气生薄凉，水明散余雾。

于怀乃旷然，会心若有悟。山城疏漏沉，野寺微钟度。

作者简介：（1623—1687）明末清初浙江嘉兴人，初名筠，字青士，别字筜谷。以孝称。明末弃举子业，开店卖米。以贱价买得故家书一船，于肆中读之，遂工诗，受朱彝尊赏识。为人倜傥不羁，性好施，人有匮乏，辄资给之。后客游四方以终。有《词纬》、《今词综》、《采山堂集》、《析津日记》等。